इसे प्राकृतिक परिवार नियोजन भी कहते हैं तथा इस विधि में सिर्फ इतना ही संयम बरतना होता है कि मासिक चक्र के उन्हीं दिनों में पुरुष द्वारा सहवास किया जाये जिन दिनों में महिला फर्टाइल नहीं होती है। इसका अर्थ होता है कि जिन दिनों मे प्रेग्नेंसी की सम्भावना हो उन दिनों में संयम बरता जाये यानि असुरक्षित सहवास न किया जाये। फर्टिलिटी अवेयरनेस को प्रभावी बनाने के लिये ये आवश्यक होता है कि पुरुष अपने महिला साथी के फर्टिलिटी अवधि को समझे और उसका सम्मान करे।  फर्टिलिटी अवेयरनेस के अंतर्गत फर्टिलिटी अवधि की गणना तीन भिन्न-भिन्न तरीकों से किया जा सकता है जिनके नाम हैं कैलेण्डर विधि, म्यूकस विधि और तापमान विधि। ये तीनों विधियां बहुत ही प्रभावी हैं और इनका साथ-साथ प्रयोग कर के किसी भी महिला के फर्टाइल रहने के समय का सटीक निर्धारण किया जा सकता है। कैलेण्डर विधि में मासिक चक्र के विभिन्न फेजेज़  को एक कैलेण्डर की सहायता से ट्रैक करना पड़ता है, समय के साथ होने वाले बदलाव का पैटर्न नोट करना पड़ता है और उसके बाद उसी पैटर्न के आधार पर यह निर्धारित करना पड़ता है कि महिला में ओव्यूलेशन कब होगा।     म्यूकस विधि में महिला के वेजाइनल म्यूकस की  जाँच करनी पड़ती है जिसका रंग और गाढ़ापन महिला के फर्टाइल होने के समय बदलने लगता है।      तापमान विधि में महिला के शरीर के बेसल तापमान को प्रतिदिन जाँचना पड़ता है और इस बात का पता लगाना पड़ता है कि कब तापमान कम से कम 1/10 डिग्री बढ़ता है क्योंकि यह इस बात का सूचक होता है कि महिला में ओव्यूलेशन हो गया है।        फर्टिलिटी अवेयरनेस का नकारत्मक पहलू ये है कि इसके लिये अत्यधिक समय और ध्यान देने की जरूरत पड़ती है। यदि म्यूकस या तापमान की जाँच कुछ दिनों तक छूट जाये तो आपसे उन दिनों की गणना में गलती हो सकती है जिन दिनों में सहवास करने में संयम बरतना होता है। इसका सकरात्मक पहलू ये है कि यह पूर्ण रूप से प्राकृतिक होता है, इसमें लगभग किसी तरह का खर्च नहीं होता है, कोई भी बाहरी हार्मोन नहीं लेना पड़ता है और किसी भी प्रकार के असुविधाजनक डिवाइस का प्रयोग भी नहीं करना पड़ता है।
Fertility awareness.